pythainlp/thai-wiki-dataset-v3 huggingface dataset:
มณฑลไต้หวัน (สาธารณรัฐประชาชนจีน)

มณฑลไต้หวัน เป็นเขตบริหารในนามของสาธารณรัฐประชาชนจีน รัฐธรรมนูญสาธารณรัฐประชาชนจีนกำหนดไต้หวันเป็นดินแดนส่วนหนึ่งของตน แม้ว่าสาธารณรัฐประชาชนจีนไม่ได้ควบคุมไต้หวันแม้แต่ส่วนหนึ่งตั้งแต่การสถาปนาสาธารณรัฐประชาชนจีนใน ค.ศ. 1949 ปัจจุบัน ไต้หวันอยู่ภายใต้การควบคุมของสาธารณรัฐจีน
สถานะทางการเมืองของไต้หวันนั้นซับซ้อน หลังสงครามกลางเมืองจีน ทางสาธารณรัฐประชาชนจีนถือตนเองเป็นรัฐสืบทอดของสาธารณรัฐจีนก่อน ค.ศ. 1949 และเป็นรัฐบาลที่มีความชอบธรรมของ "จีน" แห่งเดียวนับตั้งแต่สถาปนาในวันที่ 1ตุลาคม ค.ศ. 1949 และอ้างไต้หวันกับเกาะเผิงหูเป็นส่วนหนึ่งของตนภายใต้นโยบายจีนเดียว อย่างไรก็ตาม สาธารณรัฐประชาชนจีนไม่ได้บริหารไต้หวัน พื้นที่ไต้หวัน ซึ่งรวมมณฑลไต้หวันในสมัยใหม่ทั้งหมด อยู่ภายใต้การบริหารของรัฐบาลสาธารณรัฐจีน ซึ่งโต้แย้งคำกล่าวอ้างของสาธารณรัฐประชาชนจีน
สาธารณรัฐประชาชนจีนได้รับการจัดตั้งใน ค.ศ. 1949 ในช่วงใกล้สิ้นสุดสงครามกลางเมืองจีน ในขณะที่ใน ค.ศ. 1950 สาธารณรัฐนี้ได้ควบคุมดินแดนส่วนใหญ่ที่เคยอยู่ภายใต้การบริหารของสาธารณรัฐจีน แต่ไม่ได้เข้าควบคุมดินแดนที่อยู่บนเกาะไต้หวัน ส่วนไต้หวันอยู่ภายใต้การบริหารของสาธารณรัฐจีน (ซึ่งปัจจุบันรู้จักกันในชื่อ "ไต้หวัน") นับตั้งแต่สิ้นสุดสงครามโลกครั้งที่สองใน ค.ศ. 1945 ผ่านทั้งสงครามกลางเมืองจีนและการสถาปนาสาธารณรัฐประชาชนจีนใน ค.ศ. 1949
ใน ค.ศ. 1979 ทางสาธารณรัฐประชาชนจีนเสนอว่าภายใต้สมมติฐานการรวมเป็นหนึ่ง ไต้หวันจะกลายเป็นเขตปกครองพิเศษมากกว่ามณฑล
== ดูเพิ่ม ==
มณฑลของประเทศจีน
มณฑลไต้หวัน สาธารณรัฐจีน
ประธานาธิบดีสาธารณรัฐจีน
== อ้างอิง ==
== แหล่งข้อมูลอื่น ==
สำนักงานกิจการไต้หวันของสภาแห่งรัฐ 
ไต้หวัน
จอห์น โฮลดิง

จอห์น โฮลดิง (John Houlding) เป็นนักธุรกิจ, นักการเมืองชาวอังกฤษจากเมืองลิเวอร์พูล และเป็นที่รู้จักกันดีในฐานะที่เขาเป็นผู้ก่อตั้งสโมสรฟุตบอลลิเวอร์พูล โฮลดิงได้รับการเฉลิมฉลองด้วยรูปปั้นครึ่งตัวทำจากทองแดงนอกสนามแอนฟิลด์เพื่อเป็นการฉลองครบรอบ 125 ปีของสโมสรฟุตบอลลิเวอร์พูล
==หน้าที่การงาน==
เขาเกิดในครอบครัวนักธุรกิจจากเมืองลิเวอร์พูล จบการศึกษาจากวิทยาลัยลิเวอร์พูล จากนั้นเขาลงสมัครเลือกตั้งเป็นนายกเทศมนตรีเมืองลิเวอร์พูล และชนะการเลือกตั้งอีกด้วยในนามพรรคอนุรักษนิยม เมื่อปี พ.ศ. 2440 นอกจากนี้ยังเป็นสมาชิกองค์กรฟรีเมสัน ด้วยเลขประจำตัว 2215
และเขาเป็นที่รู้จักกันดีในฐานะเป็นผู้ก่อตั้งสโมสรฟุตบอลลิเวอร์พูล สโมสรฟุตบอลที่ได้ชื่อว่าประสบความสำเร็จที่สุดในอังกฤษ ได้รับการก่อตั้งเมื่อวันที่ 3 มิถุนายน พ.ศ. 2445
==ลาลับ==
เขาเสียชีวิตเมื่อวันที่ 17 มีนาคม พ.ศ. 2445 ณ เมืองซิเม ประเทศฝรั่งเศส รวมอายุได้ 69 ปี ที่งานศพของเขา ผู้เล่นทั้งลิเวอร์พูลและเอฟเวอร์ตันต่างช่วยกันแบกโลงศพเพื่อเป็นการแสดงความเคารพต่อทุกสิ่งที่เขาทำเพื่อฟุตบอลในเมือง ในเดือนพฤศจิกายน ค.ศ. 2018 โฮลดิงได้รับการเฉลิมฉลองด้วยรูปปั้นทองสัมฤทธิ์ซึ่งตั้งตระหง่านอยู่นอกแอนฟิลด์ เพื่อเป็นการฉลองครบรอบ 125 ปีของสโมสรฟุตบอลลิเวอร์พูล
==อ้างอิง==
บุคคลที่เกิดในปี พ.ศ. 2376
บุคคลที่เสียชีวิตในปี พ.ศ. 2445
นายกเทศมนตรีเมืองลิเวอร์พูล
นักธุรกิจชาวอังกฤษ
นักการเมืองอังกฤษ
สโมสรฟุตบอลเอฟเวอร์ตัน
ประธานและนักลงทุนสโมสรฟุตบอลลิเวอร์พูล
จังหวัดฮีลากังซามาร์

จังหวัดฮีลากังซามาร์ (วาไร: Norte san Samar; Hilagang Samar) เป็นจังหวัดในเขตซีลางังคาบีซายาอัน ประเทศฟิลิปปินส์ ตั้งอยู่ทางตอนเหนือของเกาะซามาร์ เมืองศูนย์กลางคือ‎ มีอาณาเขตติดกับจังหวัดซามาร์และซีลางังซามาร์ทางทิศใต้ ติดกับช่องแคบซันเบร์นาร์ดิโนและจังหวัดซอร์โซโกนทางทิศตะวันตกเฉียงเหนือ ติดกับทะเลฟิลิปปินทางทิศตะวันออก และติดกับทะเลซามาร์ทางทิศตะวันตก
== อ้างอิง ==
== แหล่งข้อมูลอื่น ==
Official Webpage of the Office of the Secretary to the Sangguniang Panlalawigan of the Province of Northern Samar 
Philippine Standard Geographic Code 
Local Governance Performance Management System 
 
ฮีลากังซามาร์
รัฐและดินแดนที่ก่อตั้งในปี พ.ศ. 2508
จักรพรรดินีเฉินเจี่ยว

จักรพรรดินีเฉินอู่ หรือ อดีตจักรพรรดินีเฉิน (陳廢后) จักรพรรดินีองค์แรกของ จักรพรรดิฮั่นอู่ ดำรงพระยศเมื่อ 141 ปีก่อนคริสตกาลตรงกับ พ.ศ. 403 ก่อนจะถูกปลดเมื่อ 130 ปีก่อนคริสตกาลหรือ พ.ศ. 414 เนื่องจากใช้ไสยศาสตร์มนต์ดำและสิ้นพระชนม์ในปีเดียวกัน
จักรพรรดินีจีน
บุคคลในยุคราชวงศ์ฮั่น
บุคคลในยุคราชวงศ์ฮั่นตะวันตก
จังหวัดซีลางังซามาร์

จังหวัดซีลางังซามาร์ (วาไร: Sinirangan Samar; เซบัวโน: Sidlakang Samar; Silangang Samar) เป็นจังหวัดในเขตซีลางังคาบีซายาอัน ประเทศฟิลิปปินส์ ครอบคลุมพื้นที่ทางตะวันออกของเกาะซามาร์ เมืองศูนย์กลางคือโบโรงกัน มีอาณาเขตติดต่อกับจังหวัดฮีลากังซามาร์ทางทิศเหนือ และติดกับจังหวัดซามาร์ทางทิศตะวันตก ติดกับทะเลฟิลิปปินทางทิศตะวันออก และติดกับอ่าวเลเตทางทิศใต้ จึงทำให้เป็นจังหวัดที่ประสบพายุไต้ฝุ่นอยู่บ่อยครั้ง
== การขนส่ง ==
ภายในจังหวัดมีสนามบินอยู่หนึ่งแห่งคือท่าอากาศยานโบโรงกัน ซึ่งมีเพียงสายการบินสกายเจ็ตที่ให้บริการเที่ยวบินไปยังมะนิลา ส่วนการขนส่งทางบกก็มีรถโดยสารขนาดเล็ก รถตู้ วิ่งจากเมืองตักโลบันมายังเมืองในจังหวัดนี้ ส่วนการเดินทางโดยรถโดยสารประจำทางจากโบโรงกันไปยังมะนิลานั้น รถโดยสารจะลงเรือข้ามฟาก และขึ้นบกอีกครั้งที่ท่าเรือตักโลบัน แล้วจึงเดินทางต่อไป
== อ้างอิง ==
== แหล่งข้อมูลอื่น ==
Philippine Standard Geographic Code
Local Governance Performance Management System 
ซีลางังซามาร์
 
รัฐและดินแดนที่ก่อตั้งในปี พ.ศ. 2508
ควาซี ออคเยเร วไรเอดท์

ควาซี ออคเยเร วไรเอดท์ (เกิดวันที่ 10 กรกฎาคม ค.ศ. 1994) เป็นนักฟุตบอลชาวกานา-เยอรมัน ปัจจุบันลงเล่นตำแหน่งกองหน้าให้กับสโมสรฟุตบอลไบเอิร์นมิวนิก เขาลงเล่นนัดแรกให้กับสโมสรเมื่อวันที่ 25 ตุลาคม ค.ศ. 2017 โดยลงมาเป็นตัวสำรองในนาทีที่ 101 แทนที่ของเตียโก อัลกันตารา ในนัดที่ออกไปเยือนแอร์เบ ไลพ์ซิจ ในรอบที่สองของเดเอ็ฟเบ-โพคาล ฤดูกาล 2017–18 นัดนั้นจบลงด้วยผลเสมอ 1–1 หลังต่อเวลาพิเศษ และเป็นไบเอิร์นมิวนิกที่ชนะลูกโทษ 5–4
== อ้างอิง ==
== แหล่งข้อมูลอื่น ==
บุคคลที่ยังมีชีวิตอยู่
นักฟุตบอลชาวกานา
นักฟุตบอลชาวเยอรมัน
ชาวเยอรมันเชื้อสายกานา
บุคคลจากฮัมบวร์ค
กองหน้าฟุตบอล
ผู้เล่นสโมสรฟุตบอลไบเอิร์นมิวนิก
ผู้เล่นในบุนเดิสลีกา
สนามกีฬาอากรอน

สนามกีฬาอากรอน (Estadio Akron) เดิมชื่อ สนามกีฬาออมนิไลฟ์ (Estadio Omnilife) และ สนามกีฬาชิบัส (Estadio Chivas) เป็นสนามฟุตบอลตั้งอยู่ที่รัฐฮาลิสโก ประเทศเม็กซิโก เป็นสนามเหย้าของสโมสรกีฬากวาดาลาฮารา มีความจุที่นั่งทั้งสิ้น 46,232 ที่นั่ง สนามแห่งนี้เริ่มก่อสร้างในเดือนกุมภาพันธ์ ค.ศ. 2004 แต่เนื่องจากปัญหาทางการเงินและปัญหาอื่น ๆ การก่อสร้างจึงล่าช้าหลายปี แต่ก็เปิดใช้งานได้ใน ค.ศ. 2010
สนามแห่งนี้เคยใช้เป็นสนามในการแข่งขันกีฬาระดับนานาชาติมาแล้ว เช่น โกปาลีเบร์ตาโดเรส 2010 รอบชิงชนะเลิศ ในเลกแรก, พิธีเปิดและพิธีปิดการแข่งขันแพนอเมริกันเกมส์ 2011 และฟุตบอลโลกเยาวชนอายุไม่เกิน 17 ปี 2011
สนามฟุตบอลในประเทศเม็กซิโก
สิ่งก่อสร้างในรัฐฮาลิสโก
สนามกีฬาฟุตบอลโลก 2026
วีวิชยูอะเมอรีคริสต์มาส

วีวิชยูอะเมอรีคริสต์มาส (We Wish You a Merry Christmas) เป็นเพลงคริสต์มาสที่ได้รับความนิยมอย่างมากจากสหราชอาณาจักร
== ประวัติ ==
ความเป็นมาของเพลงคริสต์มาสนี้ ไม่มีหลักฐานที่แน่ชัด แต่ได้รับการสันนิษฐานจากเดวิส กิลเบิร์ต และวิลเลียม ซันเดย์ ว่าอาจมีที่มาจากวรรณกรรมเรื่องซิสเวสเตอร์ หรือมาจากวรรณกรรมฮุกส์ แต่หนังสือนิวออกซฟอร์ดบุ๊คออฟคลารอล ที่ตีพิมพ์ในปี พ.ศ. 2535 ได้บอกว่าไม่ได้มีที่มาจากวรรณกรรม แต่เป็นเพลงดั้งเดิมประเทศอังกฤษอยู่แล้ว
อย่างไรก็ตามในปี พ.ศ. 2478 เพลงนี้ได้รับการเผยแพร่โดยอาเธอร์ วาร์เดล วาทยากรชาวอังกฤษ โดยใช้ชื่อเพลงว่า "ไอวิชยูอะเมอรีคริสต์มาส" โดยเขามอบหมายให้นักศึกษาสาขาการแสดงจากมหาวิทยาลัยบริตันร่วมร้องประสานเสียงและออกสู่สายตามวลชนในวันที่ 6 ธันวาคม พ.ศ. 2478
==เนื้อเพลง==
===ฉบับที่ 1===
} (ร้องซำนะค่ะ) 👌
===ฉบับที่ 3===
==อ้างอิง==
เพลงคริสต์มาส
เพลงภาษาอังกฤษ
ปฏิญญาพันมุนจ็อม

ปฏิญญาพันมุนจ็อมสำหรับสันติภาพ ความรุ่งเรือง และความเป็นเอกภาพของคาบสมุทรเกาหลี (Panmunjom Declaration) เป็นปฏิญญาที่ลงนามระหว่างผู้นำสูงสุดของเกาหลีเหนือกับประธานาธิบดีเกาหลีใต้เมื่อวันศุกร์ที่ 27 เมษายน พ.ศ. 2561 ระหว่างการประชุมสุดยอดระหว่างเกาหลี พ.ศ. 2561 โดยปฏิญญาฉบับนี้มุ่งหมายให้ผู้นำของเกาหลีเหนือและเกาหลีใต้ต้องดำเนินการเพื่อนำไปสู่การยุติสงครามเกาหลีเป็นการถาวร โดยในขณะที่ลงนามนั้น ทั้งสองประเทศอยู่ในภาวะสงบศึกนับตั้งแต่ พ.ศ. 2496  นอกจากนี้ยังนำไปสู่การปลดอาวุธนิวเคลียร์บนคาบสมุทรเกาหลี
== ดูเพิ่ม ==
ความสัมพันธ์เกาหลีเหนือ–เกาหลีใต้
พันมุนจ็อม

พันมุนจ็อม (Panmunjom) หมู่บ้านที่ตั้งอยู่ในเมือง พาจู, จังหวัดคย็องกี ของ เกาหลีใต้ และ จังหวัดฮวังแฮเหนือ ของ เกาหลีเหนือ ซึ่งหมู่บ้านแห่งนี้มีความสำคัญเพราะเป็นที่ตั้งของ เขตปลอดทหารเกาหลี พรมแดนทางเหนือโดยพฤตินัยระหว่างเกาหลีเหนือและเกาหลีใต้ นอกจากนี้ยังเป็นที่ลงนามใน ความตกลงการสงบศึกเกาหลี เพื่อยุติสงครามเกาหลีเป็นการชั่วคราวเมื่อ ค.ศ. 1953 ซึ่งยังมีผลอยู่จนถึงปัจจุบัน
สงครามเกาหลี
จุดผ่านแดนเกาหลีเหนือ-เกาหลีใต้
แฮร์รี่ พอตเตอร์: ฮอกวอตส์มิสทะรี

แฮร์รี่ พอตเตอร์: ฮอกวอตส์ มิสเตอรี (Harry Potter: Hogwarts Mystery) เป็นวิดิโอเกมในรูปแบบเล่นตามบทบาท อิงจากนวนิยายแฮร์รี่ พอตเตอร์ของเจ. เค. โรว์ลิง เกมพัฒนาและวางจำหน่ายโดยแจมซิตีเมื่อวันที่ 25 เมษายน ค.ศ. 2018 โดยมีในระบบแอนดรอยด์ ไอโอเอส และไอแพดโอเอส ตัวเกมส์อยู่ในฮอกวอตส์ โดยเป็นเนื้อเรื่องก่อนเหตุการณ์ในนวนิยาย รวมไปถึงตัวละครและชุดสามารถปรับแต่งได้
==วิธีเล่น==
แฮร์รี่ พอตเตอร์: ฮอกวอตส์ มิสเตอรี เป็นเกมเล่นตามบทบาทจัดในจักรวาลแฮร์รี่ พอตเตอร์ของเจ. เค. โรว์ลิง โดยเกมจะจัดในช่วงวันเกิดของแฮร์รี่ พอตเตอร์และบรรยากาศในฮอกวอตส์ ผู้เล่นสามารถสร้างและปรับแต่งอวตารของตนเองได้ โดยเป็นนักเรีนที่กำลังศึกษาอยู่ในฮอกวอตส์ พวกเขาสามารถเรียนวิชาเวทมนตร์, ร่ายคาถา, ต่อสู้กับศัตรู และร่วมภารกิจ ในระหว่างที่เล่นเกมอยู่นั้น ผู้เล่นสามารถกำหนดชะตาของตัวละคร ซึ่งจะมีผลต่อความสัมพันธ์ของตัวละคร (และบางครั้งตัวเลือกอาจจะถูกล็อกเนื่องจากสถิตถผู้เล่นยังมีไม่มากพอ) ผู้เล่นสามารถคุยกับบุคคลสำคัญเช่น อัลบัส ดัมเบิลดอร์, รูเบอัส แฮกริด, เซเวอร์รัส สเนป และมิเนอร์ว่า มักกอนนากัล
ภายในเกมจะมีระบบใช้พลังงานต่อภารกิจ ผู้เล่นแตะบนหน้าจอเพื่อเคลื่อนภาพ และการเลเวลอัพจะทำให้ได้ชุดใหม่ และอื่นๆ  ผู้เล่นสามารถสร้างความสัมพันธ์ให้กับตัวละครที่ผู้เล่นไม่ได้ควบคุมได้ โดยการร่วมกันกินที่ห้องโถงยักษ์, ดื่มร่วมกันที่ร้านทรีบรูมสติกผับ และร่วมกันเล่นเกม "ก็อบสโตน"
==การตอบรับ==
แฮร์รี่ พอตเตอร์: ฮอกวอตส์ มิสเตอรี ได้คำตอบรับอยู่ในระดับ "ไม่ค่อยดี" ในเมทาคริติก
อย่างไรก็ตาม การใช้ "พลังงาน" และระบบเสียเงิน (microtransactions) ถูกวิจารณ์เป็นอย่างมาก ตัวอย่างเช่น ในขณะที่ผู้เล่นกำลังต่อสู้กับปีศาจ พลังงานจึงเริ่มหมดไป ดังนั้น ผู้เล่นจะมีอยู่สองทาง คือ รอให้พลังงานเต็มภายในเวลา 30 นาที หรือจ่ายเงินเพื่อนำพลังงานมาเล่นเกมต่อ ทางเกมซีโบ ได้กล่าวถึงเกมนี้ว่า "ช้า" และ David Jagnaeux บุคลากรจาก IGN ของแอฟริกาเรียกเกมนี้ว่า "แย่" แล้วอธิบายถึงระบบเสียเงินว่า "ไม่มีคุณค่า" และตั้งสถานะว่ามัน "หยุดความสนุกในเกมทันที"
เกมนี้ได้รับรางวัลดราก้อนอวาร์ดในปี 2018 สาขานิยายวิทยาศาสตร์
==หมายเหตุ==
==อ้างอิง==
==เว็บไซต์==
เกมสำหรับแอนดรอยด์
วิดิโอเกมส์แฮรีพอตเตอร์
เกมสำหรับไอโอเอส
วิดีโอเกมเล่นตามบทบาท
วิดีโอเกมที่ออกวางจำหน่ายในปี พ.ศ. 2561
วิดีโอเกมที่พัฒนาขึ้นในสหรัฐ
วิดีโอเกมที่ผู้เล่นสามารถเลือกเพศได้
วิดีโอเกมที่มีฉากในลอนดอน
วิดีโอเกมผู้เล่นเดี่ยว
มัตสยะ

มัตสยะ (मत्स्य มตฺสฺย แปลว่า ปลา) เป็นหนึ่งในอวตารสิบปางของพระวิษณุ ถือเป็นอวตารแรก โดยมีรูปลักษณ์เป็นปลาขนาดใหญ่ผู้คอยช่วยเหลือพระไววัสวัตมนู เหล่าสัปตฤๅษีและสัตว์โลกจากอุทกภัยใหญ่ แต่ในคติพราหมณ์ไทยเรียกว่า มัจฉา ถือเป็นอวตารที่สามของพระวิษณุ
เอกสารแรกสุดเกี่ยวกับมัตสยะในฐานะปลาผู้ช่วยเหลือสัตว์โลกนั้นยกให้มัตสยะมีสถานะเท่าเทียมกับพระประชาบดีเทพสมัยพระเวท แต่ในยุคหลังพระเวท เรื่องราวของปลามัตสยะเกลื่อนกลืนไปกับพระพรหม และภายหลังก็กลายเป็นอวตารหนึ่งของพระวิษณุ ตำนานมัตสยะได้รับการขยายความต่อ ๆ มาในเอกสารฮินดู จนปรากฏเป็นเนื้อหาเชิงสัญลักษณ์ที่เล่าขานว่า พระมนูปกป้องปลาเล็กตัวหนึ่งไว้จนเติบใหญ่ไปช่วยกอบกู้โลก
ลักษณะของมัตสยะนั้น บางครั้งปรากฏเป็นปลายักษ์ กายสีทองนพเก้า ใหญ่ยาวล้านโยชน์ มีหงอนใหญ่สูงเท่าต้นยาง บางครั้งแสดงภาพเป็นพระวิษณุมีกายท่อนล่างเป็นปลา
==นิรุกติศาสตร์==
มตฺสฺย เป็นคำในภาษาสันสกฤต แปลว่า "ปลา" ปรากฏในคัมภีร์ ฤคเวท ตรงกับคำในภาษาปรากฤตว่า มจฺฉ ที่แปลว่า "ปลา" เช่นกัน
==ตำนาน==

เมื่อเวลาใกล้สิ้นยุค ขณะพระพรหมบรรทมอยู่ มีอสูรตนหนึ่งนามว่าหัยครีพ (हयग्रीव) หรืออสูรหัวม้า ลอบขโมยพระเวทไปจากพระพรหม และลงไปแอบซ่อนในหอยสังข์ ทำให้เขามีอีกชื่อว่าศังขาสูร (शंखासुर) อยู่ใต้มหาสมุทร เมื่อพระวิษณุทราบจึงอวตารมาเป็นปลานามว่า ศะผะริ ต่อมาขณะพระสัตยพรตหรือพระไววัสวัตมนูกำลังสรงน้ำ ก็พบว่าในน้ำที่จะรดสรงนั้นมีปลาน้อยอยู่ในนั้น ปลาน้อยขอให้พระมนูเลี้ยงตนเองไว้เพราะเกรงจะถูกปลาใหญ่กิน และให้สัญญาว่าจะช่วยพระมนูให้รอดพ้นจากภัยน้ำท่วมโลกที่กำลังจะมาถึง พระมนูตอบตกลง หลังจากนั้นทรงเลี้ยงปลานี้ไว้ในหม้อ ต่อมาให้คนขุดคูน้ำให้ปลานี้อาศัย เมื่อปลานี้ตัวโตพอที่จะพ้นจากอันตราย พระมนูจึงปล่อยปลาลงไปในมหาสมุทร ปลากล่าวขอบคุณพระมนู แล้วบอกวันที่น้ำจะท่วมโลกแก่พระมนู โดยให้สร้างเรือไว้ ให้สามารถผูกเชือกไว้กับเขาของปลาได้ด้วย (ใน ศตบทพราหมณะ ระบุว่าบนเรือมีสัปตฤๅษีและบรรทุกเมล็ดพืชไว้ในนั้นด้วย) เมื่อน้ำท่วมมาถึงพระมนูผูกเรือเข้ากับเขาของปลา ฝ่าพายุและภยันตรายต่าง ๆ จากห้วงมหรรณพ แล้วปลาก็พาเรือไปยังพื้นที่สูงบนภูเขาตอนเหนือ (คือเทือกเขาหิมาลัย) พระมนูรอดชีวิตเพียงคนเดียวจึงปฏิบัติตนใหม่อย่างเคร่งครัดพร้อมกับทำพิธียัชญะ เทพีอีทาปรากฏตัวขึ้นจากการทำพิธียัชญะ และทั้งสองเริ่มต้นเผ่าพันธุ์มนุษย์ขึ้นใหม่อีกครั้ง
ครั้นน้ำลดลง มัตสยะจึงลงไปปราบหัยครีพและแย่งพระเวทกลับคืนมาได้
== คติพราหมณ์ไทย ==
ในคติพราหมณ์ไทย เรียกว่า มัจฉาวตาร เป็นอวตารลำดับที่สามของพระนารายณ์ ในหนังสือ นารายณ์สิบปาง ฉบับโรงพิมพ์หลวง ต่อจากเหตุการณ์ที่พระนารายณ์อวตารเป็นกัจฉปาวตารไปปราบผีเสื้อน้ำที่ลักไตรเพทไปให้อสุรมัจฉาร้อยโกฏิ อสุรมัจฉานำไตรเพทไปฝากสังขอสูร (หรือสะกดว่า สังขะอสูร) พระนารายณ์จึงอวตารเป็นปลากรายทองนามว่ามัจฉาวตารลงไปปราบสังขอสูร ปรากฏว่าสังขอสูรกลืนไตรเพทลงท้อง มัจฉาจึงสังหารสังขอสูรแล้วง้างปากล้วงเอาไตรเพทคืน หลังจากนั้นพระนารายณ์ทรงสาปปลากรายไว้ว่ามนุษย์จะเอาไปกินเป็นอาหารก็ยากนัก และสาปหอยสังข์ว่าถ้ามนุษย์จะทำการมงคลในภายหน้า ก็ให้สังข์อยู่พิธีนั้น ใครนำน้ำรดสังข์ก็จะป้องกันเสนียดจัญไร เพราะสังข์เคยกลืนไตรเพทไว้ในอุทร
พระบาทสมเด็จพระมงกุฎเกล้าเจ้าอยู่หัวทรงกล่าวว่า มัจฉาวตารของไทยมีเนื้อหาค่อนข้างดี และทรงสังเกตว่าลำดับการอวตารถูกเรียงผิดไปจากคติอินเดีย เพราะไทยเรียงไว้เป็นอวตารลำดับที่สามทั้ง ๆ ที่เป็นเหตุการณ์สิ้นกัลป์ก่อนและเริ่มกัลป์ใหม่ รวมทั้งกรณีที่มัจฉาวตารนี้ไม่กล่าวถึงเหตุการณ์น้ำท่วมโลกไว้เลย หากแต่กล่าวถึงการปราบอสูรเพื่อชิงพระเวทคืนเท่านั้น ซึ่งเป็นเรื่องยิบย่อยในมัตสยาวตารของอินเดีย
==อ้างอิง==
==อ่านเพิ่มเติม==
* 
* 
* 
* 
* 
* 
* 
พระวิษณุ
จูดิธ บาร์ซี

จูดิธ อีวา บาร์ซี (Judith Eva Barsi) (6 มิถุนายน ค.ศ.1978 – 25 กรกฎาคม ค.ศ.1988) เป็นนักแสดงเด็กชาวอเมริกัน เธอเริ่มทำงานในวงการโทรทัศน์, ปรากฏตัวในโฆษณา และรายการโทรทัศน์ หลังจากนั้นเธอจึงเริ่มพากษ์หนัง  The Revenge, The Land Before Time, และ All Dogs Go to Heaven เธอมีแม่ชื่อมาเรีย และทั้งคู่ถูกฆ่าในเดือนกรกฎาคม ปี1988 โดยการ murder–suicide โดยคนฆ่าคือพ่อของเธอที่ชื่อ József 

==  ผลงาน ==
== อ้างอิง ==
== เว็บที่เชื่อมโยง ==
Find a Grave
บุคคลที่เกิดในปี พ.ศ. 2521
บุคคลที่เสียชีวิตในปี พ.ศ. 2531
นักแสดงหญิงชาวอเมริกันในศตวรรษที่ 20
นักแสดงเด็กหญิงชาวอเมริกัน
นักแสดงภาพยนตร์หญิงชาวอเมริกัน
ชาวอเมริกันเชื้อสายฮังการี
นักแสดงละครโทรทัศน์หญิงชาวอเมริกัน
บุคคลจากลอสแอนเจลิส
ความฝันอันสูงสุด

ความฝันอันสูงสุด (Little Big Dream) เป็นภาพยนตร์สั้นเทิดพระเกียรติพระบาทสมเด็จพระปรมินทรมหาภูมิพลอดุลยเดชภายหลังการสวรรคต จีเอ็มเอ็มทีวีผลิตออกอากาศทางช่องวันในวันที่ 5 ธันวาคม พ.ศ. 2559 เวลา 13:00–14:25 น. และออกอากาศซ้ำทางช่องจีเอ็มเอ็ม 25 เมื่อวันที่ 1 ตุลาคม พ.ศ. 2560 เวลา 20:30–21:30 น.
== นักแสดง ==
=== นักแสดงนำ ===
พุฒิชัย เกษตรสิน รับบท ภาคย์
วรนิษฐ์ ถาวรวงศ์ รับบท ดรีม
กันต์ชนุตม์ เก่งการค้า รับบท กัน
กรภัทร์ เกิดพันธุ์ รับบท ภูมิ
สุรศักดิ์ ชัยอรรถ รับบท พ่อ
ณฉัตร จันทพันธ์ รับบท เป้ง
ทิพนารี วีรวัฒโนดม รับบท โม
กรวิชญ์ บุญศรี รับบท ป๊อปปี้
อรณิชา กรินชัย รับบท เมย์
=== นักแสดงร่วม ===
== เพลงประกอบละคร ==
"ความฝันอันสูงสุด" - ศิรินทิพย์ หาญประดิษฐ์
==อ้างอิง==
==แหล่งข้อมูลอื่น==
Little Big Dream ความฝันอันสูงสุด (ยูทูบ)
จีเอ็มเอ็มทีวี
ภาพยนตร์ไทย
ภาพยนตร์ที่ออกฉายในปี พ.ศ. 2559
ภาพยนตร์สั้นไทย
สปริงแอร์ไลน์

สปริงแอร์ไลน์  เป็นสายการบินราคาประหยัด มีสำนักงานใหญ่อยู่โรงแรมโหเมอโย (航友宾馆 Hángyǒu Bīnguǎn) ในเขตฉางหนิง นครเซี่ยงไฮ้ ประเทศจีน บริษัทใช้ชื่อภาษาอังกฤษว่า "Spring Airlines" ส่วนภาษาจีนแปลว่า "Spring Autumn Airlines.
สปริงแอร์ไลน์เป็นสายการบินย่อยของหน่วยบริการท่องเที่ยวระหว่างประเทศเซี่ยงไฮ้สปริง มีการรายงานว่าสายการบินนี้ทำกำไรได้สูงถึง 950 ล้านหยวน (143 ล้านดอลลาร์) ในปี ค.ศ. 2016
== ฝูงบิน ==
ข้อมูลล่าสุดเมื่อวันที่ 5 มีนาคม พ.ศ.2562 
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
สายการบินสัญชาติจีน
สายการบินที่ก่อตั้งในปี พ.ศ. 2547
สายการบินต้นทุนต่ำ
บริษัทของจีน
วัดมุมลังกา

วัดมุมลังกา ตั้งอยู่ทางตะวันออกของถนนพระร่วง (ในปัจจุบันถนนพระร่วงถูกลาดยางทับบนแนวถนนเดิม) ไม่ปรากฏหลักฐานประวัติในการสร้าง เนื่องจากมีฐานเจดีย์ใหญ่ซึ่งเข้าใจว่าอาจเป็นเจดีย์ทรงระฆัง นักวิชาการสันนิษฐานว่าอาจเป็น วัดลังการาม ตามที่ปรากฏชื่อในจารึกวัดอโสการาม ที่กล่าวว่าสร้างขึ้นประมาณ พ.ศ. 1942 เจดีย์ประธานเหลือแต่ฐาน มีวิหารอยู่ด้านตะวันออกของเจดีย์ และเจดีย์รายรอบบริเวณนั้น ที่น่าสังเกตคือมีอุโบสถตั้งอยู่ในทิศตะวันตกขององค์เจดีย์ อันเป็นการวางผังที่พบในการสร้างวัดของกรุงศรีอยุธยา
== อ้างอิง ==
 
โบราณสถานในจังหวัดสุโขทัย
วามอีนีสนีโลซ

วามอีนีสนีโลซ (Вам и не снилось…|Vam i ne snilos) หรือชื่อที่เข้าฉายในต่างประเทศคือ Could One Imagine? และ Love & Lies เป็นภาพยนตร์แนวชีวิตของสหภาพโซเวียตในปี 1981 กำกับโดย Ilya Frez ภาพยนตร์ได้เค้าโครงจากนวนิยายของ Galina Shcherbakova
== อ้างอิง ==
== แหล่งข้อมูลอื่น ==
Could One Imagine? (with English subtitles)
ภาพยนตร์โซเวียต
ภาพยนตร์รัสเซีย
ฟุตบอลทีมชาติหมู่เกาะแฟโร

ฟุตบอลทีมชาติหมู่เกาะแฟโร (Føroyska fótbóltsmanslandsliðið; Færøernes fodboldlandshold) เป็นทีมฟุตบอลตัวแทนของหมู่เกาะแฟโร อยู่ภายใต้การควบคุมของสมาคมฟุตบอลหมู่เกาะแฟโร โดยเข้าร่วมเป็นสมาชิกของฟีฟ่าในปี ค.ศ. 1988 และยูฟ่าในปี ค.ศ. 1990 ซึ่งหมู่เกาะแฟโรเป็นดินแดนที่มีประชากรน้อยเป็นอันดับที่สี่ในยุโรป
หมู่เกาะแฟโรไม่เคยผ่านเข้ารอบสุดท้ายของฟุตบอลโลกหรือฟุตบอลชิงแชมป์แห่งชาติยุโรป แต่เคยเข้าร่วมแข่งขันไอแลนด์เกมส์ในปี ค.ศ. 1989 และ 1991 ซึ่งทีมชาติหมู่เกาะแฟโรคว้าแชมป์ทั้ง 2 สมัย พวกเขาเคยเข้าร่วมการแข่งขันนอร์ดิกฟุตบอลแชมเปียนชิปในปี 2000–01 สำหรับทีมชาติหมู่เกาะแฟโร รู้จักกันในชื่อ landsliðið โดยผู้คนบนเกาะ สนามเหย้าของทีมชาติคือทอร์สวอลลูร์
== เกียรติประวัติ ==
ไอแลนด์เกมส์: ชนะเลิศ
:1989, 1991
== สนาม ==
ระหว่างปี ค.ศ. 1999-2011 ทีมชาติหมู่เกาะแฟโรใช้สนามเหย้า 2 แห่งสลับกัน ระหว่างทอร์สวอลลูร์และ Svangaskarð โดยการแข่งขันนัดสุดท้ายที่สนาม Svangaskarð คือนัดที่แฟโรเอาชนะเอสโตเนีย 2–0 ในการแข่งขันรอบคัดเลือกของฟุตบอลชิงแชมป์แห่งชาติยุโรป 2012 เมื่อวันที่ 7 มิถุนายน ค.ศ. 2011 ต่อมาแฟโรก็ใช้ทอร์สวอลลูร์เป็นสนามหลัก และได้ปรับปรุงสนามอยู่หลายครั้ง ไม่ว่าจะเป็นการปรับสภาพหญ้า การนำเทคโนโลยีเข้าติดตั้งในสนาม หรือการติดตั้งเก้าอี้และหลังคา
== สถิติ ==
นับเฉพาะการแข่งขันอย่างเป็นทางการ
=== ลงเล่นมากที่สุด ===
ข้อมูลล่าสุดเมื่อวันที่ 27 มีนาคม 2023 .  ผู้เล่นทีมี ตัวหนา ยังคงเล่นให้ทีมชาติหมู่เกาะแฟโรอยู่
{|class="wikitable" style="text-align:center;"
|-
!อันดับ
!ผู้เล่น
!ลงเล่น (นัด)
!ประตู
!ปีที่ลงเล่น
|-
|1
|align=left|Fróði Benjaminsen
|96
|6
|1999-2017
|-
|2
|align=left|Óli Johannesen
|83
|1
|1992-2007
|-
|3
|align=left|Joán Símun Edmundsson
|77
|8
|2009-ปัจจุบัน
|-
|rowspan=2|4
|align=left|Jákup Mikkelsen
|rowspan=2|73
|0
|1995-2012
|-
|align=left|Hallur Hansson
|5
|2012-ปัจจุบัน
|-
|6
|align=left|Gunnar Nielsen
|70
|0
|2009-ปัจจุบัน
|-
|7
|align=left|Viljormur Davidsen
|66
|4
|2013-ปัจจุบัน
|-
|8
|align=left|Jens Martin Knudsen
|65
|0
|1988-2006
|-
|9
|align=left|Sølvi Vatnhamar
|64
|2
|2013-ปัจจุบัน
|-
|10
|align=left|Julian Johnsson
|62
|4
|1995-2005
|-
|}
=== ทำประตูสูงสุด ===
ข้อมูลล่าสุดเมื่อวันที่ 10 ตุลาคม 2017 หลังจากนัดที่พบกับฮังการี''
{|class="wikitable" style="text-align:center;"
|-
!อันดับ
!ผู้เล่น
!ประตู
|-
|1
|Rógvi Jacobsen
|10
|-
|2
|Todi Jónsson
|9
|-
|3
|Uni Arge
|8
|-
|rowspan=2|4
|John Petersen
|rowspan=2|6
|-
|Fróði Benjaminsen
|-
|6
|Jóan Símun Edmundsson
|5
|-
|rowspan=4|7
|Jan Allan Müller
|rowspan=3|4
|-
|Julian Johnsson
|-
|Christian Holst
|}
== อ้างอิง ==
== แหล่งข้อมูลอื่น ==
RSSSF archive of results 1930–2008
RSSSF Record of Faroese International Players
UEFA.com
Footballsupporters.fo (12. Maður&nbsp;– "12th Man", the supporters of the Faroe Islands national football team)
ห
ฟุตบอลในหมู่เกาะแฟโร
กีฬาทีมชาติหมู่เกาะแฟโร
สโมสรฟุตบอลนอร์แทมป์ตันทาวน์

สโมสรฟุตบอลนอร์แทมป์ตันทาวน์   เป็นสโมสรฟุตบอลในอังกฤษ ตั้งอยู่ที่เมืองนอร์แทมป์ตันในนอร์แทมป์ตันเชอร์ ปัจจุบันลงเล่นในลีกวัน ซึ่งเป็นลีกระดับที่สามของอังกฤษ
นอร์แทมป์ตันก่อตั้งในปี ค.ศ. 1897 โดยเกิดจากการประชุมกันของครูในโรงเรียนกับทนายความที่ชื่อว่าดาร์เนล สนามเหย้าในปัจจุบันคือซิกส์ฟีลด์สเตเดียม ความจุ 7,798 ที่นั่ง โดยเริ่มใช้งานตั้งแต่ปี ค.ศ. 1994 ส่วนก่อนหน้านี้ก็เคยใช้เคาน์ตีกราวด์ ซึ่งเป็นสนามเหย้าร่วมกับสโมสรคริกเก็ตนอร์แทมป์ตันเชอร์เคาน์ตี คู่ปรับท้องถิ่นที่สำคัญได้แก่ ปีเตอร์โบโรยูไนเต็ด, ออกซฟอร์ดยูไนเต็ด, มิลตันคีนส์ดอนส์, รุชเดนแอนด์ไดมอนด์ และเคมบริดจ์ยูไนเต็ด สีประจำสโมสรคือสีม่วงแดงและขาว ฉายาของสโมสรคือ "ช่างปะรองเท้า" เนื่องจากตัวเมืองเป็นแหล่งอุตสาหกรรมรองเท้าที่สำคัญ
== เกียรติประวัติ ==
เซคกันด์ดิวิชั่น
*รองชนะเลิศ: 1964–65
เทิร์ดดิวิชัน
*ชนะเลิศ: 1962–63
เทิร์ดดิวิชันเซาท์
*รองชนะเลิศ: 1927–28, 1949–50
โฟร์ทดิวิชัน/ลีกทู
*ชนะเลิศ: 1986–87, 2015–16
*รองชนะเลิศ: 1975–76, 2005–06
*เลื่อนชั้น: 1960–61, 1999–2000
*ชนะเลิศเพลย์ออฟ: 1996–97
เซาเทิร์นฟุตบอลลีก
*ชนะเลิศ: 1908–09
*รองชนะเลิศ: 1910–11
เอฟเอคอมมิวนิตีชีลด์
*รองชนะเลิศ: 1909
== หมายเหตุ ==
ก&nbsp; On its formation for the 1992–93 season, the FA Premier League became the top tier of English football; the First, Second and Third Divisions then became the second, third and fourth tiers, respectively.
ข&nbsp; Before the start of the 2004–05 season, Football League re-branding saw the First Division become the Football League Championship. The Second and Third Divisions became Leagues One and Two, respectively.
ค&nbsp; In 1909, the Charity Shield was played between the winners of the Southern Football League and the Football League.
== อ้างอิง ==
บรรณานุกรม
== แหล่งข้อมูลอื่น ==
เว็บไซต์อย่างเป็นทางการ
เว็บไซต์อย่างเป็นทางการ
NTFC Trust – Supporters Ltd.
ข่าวและสถิติ
BBC Radio Northampton&nbsp;– Interviews and Match Reports from BBC Radio Northampton Sport
Football Ground Guide&nbsp;– Information on Sixfields Stadium
Soccerbase &nbsp;– Managerial History
Historical Kits&nbsp;– Graphical Kit History
Every match result and League table since they joined the Football League
Supporters Trust
Fresh Players, New Tactics: Lessons from Northampton Town Supporters Trust  published by The Football Governance Research Centre
น
น
ท่าอากาศยานนานาชาติกุ้ยหยางหลงตงเป่า

ท่าอากาศยานนานาชาติกุ้ยหยางหลงตงเป่า  เป็นท่าอากาศยานในเมืองกุ้ยหยาง เมืองศูนย์กลางของมณฑลกุ้ยโจว ทางตะวันตกเฉียงใต้ของประเทศจีน เปิดใช้งานเมื่อวันที่ 28 พฤษภาคม ค.ศ. 1997 และใช้ชื่อปัจจุบันมาตั้งแต่วันที่ 19 มกราคม ค.ศ. 2006 อยู่ห่างจากใจกลางเมืองกุ้ยหยางประมาณ 11 กิโลเมตร สนามบินมีพื้นที่ 4 ตารางกิโลเมตร มีทางวิ่งยาว 3,200 เมตร กว้าง 45 เมตร สามารถรองรับเครื่องบินขนาดกว้างอย่าง Boeing 747 และ Airbus A330 ได้ อาคารผู้โดยสารมีพื้นที่ 34,000 ตารางเมตร รองรับผู้โดยสารได้ 2,000 คนต่อชั่วโมง โดยท่าอากาศยานนานาชาติกุ้ยหยางถือเป็นศูนย์กลางท่าอากาศยานทางภาคใต้ของจีน
ในปี ค.ศ. 2011 กุ้ยหยางหลงตงเป่าเป็นท่าอากาศยานที่มีผู้โดยสารมากเป็นอันดับที่ 25 ของจีน ด้วยจำนวน 7,339,229 คน
== อ้างอิง ==
ก
มณฑลกุ้ยโจว
ปูเรฟดอร์ยิน เซอร์ดัมบา

ปูเรฟดอร์ยิน เซอร์ดัมบา (Pürevdorjiin Serdamba) นักมวยสากลสมัครเล่นชาวมองโกเลีย เกิดเมื่อ 18 เมษายน พ.ศ. 2528 ที่ อูลานบาตาร์ ประเทศมองโกเลีย เคยได้เหรียญทองมวยสากลสมัครเล่นชิงแชมป์โลกเมื่อ พ.ศ. 2552 ซึ่งนับเป็นนักมวยจากมองโกเลียคนแรกที่ได้เหรียญทองในรายการนี้
เซอร์ดัมบาติดทีมชาติมองโกเลียเข้าแข่งขันกีฬาโอลิมปิก 2 ครั้ง ครั้งแรกเมื่อ พ.ศ. 2551 ที่ปักกิ่ง ประเทศจีน ในรุ่นไลท์ฟลายเวท รอบแรก ชนะ โรนัลด์ เซรูโก จากยูกันดา เมื่อ 13 สิงหาคม รอบสอง ชนะ หลุยส์ ยาเนซ จากสหรัฐ เมื่อ 16 สิงหาคม รอบก่อนรองชนะเลิศ ชนะ อำนาจ รื่นเริง จากไทย เมื่อ 19 สิงหาคม รอบรองชนะเลิศ ชนะ ยัมเปียร์ เฮอร์นานเดซ จากคิวบา เมื่อ 22 สิงหาคม รอบชิงชนะเลิศ แพ้ โจว ซื่อหมิง จากจีน เมื่อ 24 สิงหาคม ได้เหรียญเงิน ครั้งที่ 2 พ.ศ. 2555 ที่ลอนดอน ในรุ่นไลท์ฟลายเวท รอบแรกได้บาย รอบสองแพ้ สิงห์ ไลศราม จากอินเดีย เมื่อ 4 สิงหาคม ตกรอบ
== อ้างอิง ==
== แหล่งข้อมูลอื่น ==
World 2007
นักมวยสากลสมัครเล่นชาวมองโกเลีย
นักกีฬาเหรียญเงินโอลิมปิก
ยัมปิเอร์ เอร์นันเดซ

ยัมปิเอร์ เอร์นันเดซ  (Yampier Hernández) เป็นนักมวยสากลสมัครเล่นชาวคิวบา เกิดเมื่อ 30 สิงหาคม พ.ศ. 2527 ที่กรุงฮาวานา ประเทศคิวบา ติดทีมชาติคิวบาเข้าร่วมแข่งขันกีฬาโอลิมปิก พ.ศ. 2551 ที่ปักกิ่ง ประเทศจีน ในรุ่นไลต์ฟลายเวต รอบแรก ชนะเชราลา ดอสเตียฟ จากทาจิกิสถาน เมื่อ 13 สิงหาคม รอบสอง ชนะ เฮโรริอี ไชเฮียฟ จากยูเครน เมื่อ 16 สิงหาคม รอบก่อนรองชนะเลิศ ชนะเปาลู การ์วัลยู จากบราซิล เมื่อ 19 สิงหาคม รอบรองชนะเลิศ แพ้ปูเรฟดอร์ยิน เซอร์ดัมบา จากมองโกเลีย เมื่อ 22 สิงหาคม ได้เหรียญทองแดง
== อ้างอิง ==
==แหล่งข้อมูลอื่น==
Qualifier
นักมวยสากลสมัครเล่นชาวคิวบา
นักกีฬาเหรียญทองแดงโอลิมปิก
เฮปารินอยด์

เฮปารินอยด์ (heparinoids) เป็นสารกลุ่มไกลโคซามิโนไกลแคน อนุพันธ์ของเฮปาริน มีโอลิโกแซกคาไรด์และพอลิแซกคาไรด์มีซัลเฟตที่มาจากพืช สัตว์หรือสังเคราะห์ขึ้น
เฮปารินอยด์ออกฤทธิ์โดยมีอันตรกิริยากับโปรตีนจับเฮปาริน โดยทั่วไปผ่านอันตรกิริยาไอออนหรือพันธะไฮโดรเจน โปรตีนจับเฮปารินบางตัว เช่น แอนตีทรอมบิน 3 คาดว่าอันตรกิริยาโปตีนกับเฮปารินหลายชนิดไม่ใช่ปฏิกิริยาโดยตรง แต่โปรตีนจับเฮปารินมีอันตรกิริยากับหมู่ข้างไกลโคซามิโนไกลแคนหรือมิวซินจับกับพอลิเมอร์เฮปาริน
== อ้างอิง ==
ไกลโคซามิโนไกลแคน